open-index/open-wikipedia-markdown huggingface dataset:
Hajtovka

**Hajtovka** je obec na Slovensku v okrese Stará Ľubovňa.

## Dejiny
Obec bola založená na zákupnom práve v druhej polovici 14. storočia. Najstaršia správa o obci je z roku 1427 v súpise Šarišskej stolice a spomína sa pod názvom *Ayathuagasa*. Z tohto maďarského názvu dediny v zmysle Hajtova Poruba je základom vytvorenia názvu obce. Obec patrila k plavečskému panstvu. V roku 1456 sa poddaní vzbúrili proti poddanským ťarchám a krutému vykorisťovaniu. Po roku 1490 sa obec dostala do rúk Zápoľských. V 16. storočí sa uvádza ako ich majetok „Haythofka“. Roku 1505 kňažná Hedviga predala plavečský hrad aj s 36 dedinami, medzi nimi aj Hajtovku. Z neznámych príčin koncom 15. a začiatkom 16. storočia zanikla. K novému osídleniu došlo až koncom 16. začiatkom 17. storočia. Obec v minulosti mala výhodnú polohu pri rieke Poprad, ktorá bola splavná od Podolínca a bola významnou obchodnou cestou do Poľska. Hajtovka na tejto obchodnej ceste mala sklad nápojov. Obyvatelia sa živili poľnohospodárstvom a živili sa aj lovom rýb v rieke Poprad. Okolitý ľud ich nazýval rybármi, aj na pečatidle z roku 1868 je zobrazený rybár loviaci rybu. Začiatkom 20. storočia dochádza k masovému vysťahovaniu hlavne do Spojených štátov a Kanady. Zlé pomery obyvateľstva sa výrazne zhoršili po vypuknutí 1. svetovej vojny. Na rôznych frontoch bojovalo 28 Hajtovčanov, 5 z nich padli na frontoch. Po roku 1920 obec administratívne patrila pod správu ObÚ v Starej Ľubovni a v jeho rámci do podtatranskej župy so sídlom v Liptovskom Mikuláši. V roku 1938 vyhlásenie autonómie SR 6. októbra 1938 sa obec Hajtovka pripojila k hnutiu za pripojenie východného Slovenska k zakarpatskej Ukrajine. Po celý čas obyvatelia Hajtovky pomáhali ilegálnym pracovníkom a prenasledovaným fašizmom. Obec v období vojny prežívala ťažké chvíle. Obec bola oslobodená 31. januára 1945 sovietskou armádou.

## Kultúra a zaujímavosti
### Pamiatky
* Gréckokatolícky chrám narodenia presvätej Bohorodičky, jednoloďová neobaroková stavba s polkruhovým ukončením presbytéria a predstavanou vežou, z roku 1872. Úpravami prešiel v roku 1932 a po údere blesku v roku 1936, keď bola doplnená veža. Interiér má zariadenie z doby vzniku chrámu. Fasády sú hladké s polkruhovo ukončenými oknami. Veža je ukončená barokovou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Stará Ľubovňa
Haligovce

**Haligovce** sú obec na Slovensku v okrese Stará Ľubovňa. Pôvodným názvom obce bol Hedvigina Poruba. 

Dôležitú úlohu pri rozvoji obce mala poľská vetva križiaceho Rytierskeho rádu Božieho hrobu jeruzalemského, ktorí sa na Spiši usadili začiatkom 14. storočia. V 16. storočí, kedy bola obec vyľudnená, prispeli ku kolonizácii viacerých obcí, vrátane obce Krížová Ves, Lacková či Kolačkov.

## Polohopis
Haligovce sa nachádzajú na okraji Pieninského národného parku, blízko poľských hraníc. Obec patrí Zamagurskému okoliu, a preto sa v obci rozpráva okrem slovenčiny aj goralským jazykom typickým pre toto územie. Momentálne, ovláda goralské nárečie 80% dospelého obyvateľstva, medzi deťmi je to 60%. V katastrálnom území obce sa nachádzajú vápencové bradlá nazývané Haligovské skaly. V nich sa nachádza aj jaskyňa Aksamitka, ktorá je verejnosti neprístupná.

## Symboly obce
### Erb
Erb obce pochádza z roku 1790 a zobrazené sú na ňom na pažiti stojace dve k sebe otočené, objímajúce sa ženy. Tento jav zobrazuje Navštívenie Panny Márie u Alžbety.

## Kultúra a zaujímavosti
### Pamiatky
* Praveké jaskynné sídlisko, lokalizované bolo v neprístupnej jaskyni Aksamitka.

* Rímskokatolícky kostol Navštívenia Panny Márie, jednoloďová neorománska stavba s pravouhlým ukončením presbytéria, apsidou a predstavanou vežou, z rokov 1896-1897. Stojí na mieste staršej stavby z roku 1791. Interiér je plochostropý. Nachádza sa tu súbor oltárov z doby vzniku kostola. Krstiteľnica s reliéfom Krst Krista je baroková z druhej polovice 18. storočia. Fasády kostola sú členené opornými piliermi a polkruhovo ukončenými oknami s profilovanými suprafenestrami. Veža je členená lizénami a kordónovou rímsou s obúčkovým vlysom, ukončená je ihlancovou helmicou.

* Kaplnka povýšenia sv. Kríža z roku 1787.

## Referencie

## Iné projekty

## Externé odkazy
* 


Kategória:Obce okresu Stará Ľubovňa
Kategória:Goralské obce na Slovensku
Jakubany

**Jakubany** je obec na Slovensku v okrese Stará Ľubovňa.

## Dejiny
V roku 1322 sa spomína po prvýkrát obec pod názvom Stephanishau, v roku 1408 sa v starých dokumentoch dochovali názvy Alsoyacabwagasa, Alsowiacobuagasa a Felsewiacobuagasa, v roku 1497 sa po prvýkrát objavuje známejšie meno Jakubiany. V roku 1808 sa obec spomína s viacerými variantmi názvu, a to  Jakubany, Jakubiany, Jakubján, Jakabfalva, Jakobau či Jakobsau, roku 1863 sú známe už len mená Jakabfalva a Jakubján, roku 1892 sa objavuje názov Szepesjakabfalva, v roku 1920 sa navrátilo k názvu z roku 1497, teda Jakubiany a od roku 1948 sa názov ustálil v podobe Jakubany, v maďarčine Jakabfalva alebo Szépesjakabfalva a v nemčine Jakobsau. V Uhorskom administratívnom členení sa obec začleňovala do Spišskej župy, po zániku monarchie a zrušení starého členenia Habsburskej ríše patrila obec v rokoch 19231928 do Podtatranskej župy, v rokoch 19401945 do Tatranskej a od roku 1968 je začlenená do okresu Stará Ľubovňa, v rokoch 19601968 patrila do okresu Poprad.

## Kultúra a zaujímavosti
### Pamiatky
* Gréckokatolícky chrám sv. Petra a Pavla, jednoloďová eklektická stavba s prvkami secesie na pôdoryse gréckeho kríža s polygonálnym ukončením presbytéria a asymetricky umiestnenou predstavanou vežou, z rokov 1904-1911. Stojí na mieste staršieho chrámu. Autorom súčasnej stavby je Ján Bobula mladší. Úpravami prešiel v roku 1937. Obnovou prešiel v rokoch 1977-1979. V interiéri sa nachádza ikonostas z roku 1934. Objektu dominuje kupola nad krížením tvorená trojuholníkovými atikovými štítmi. Fasády s opornými piliermi sú tvorené trojuholníkovými štítmi s bosážami. Chrám má okná s polkruhovo ukončenými záklenkami s profilovanými šambránami. Oktogonálna veža je ukončená atypickou zvonovitou helmicou.

* Kúria, jednopodlažná dvojtraktová klasicistická stavba na pôdoryse písmena U z 50. rokov 19. storočia.  Úpravami prešla v druhej polovici 20. storočia. V interiéri sa nachádzajú pruské klenby a české placky. Fasády kúrie s nárožnými rizalitmi sú členené priebežnou pásovou rustikou a oknami s polkruhovým frontónom s bosážou, profilovanou rímsou a negatívnym tympanónom.

* Súbor ľudovej architektúry, zrubové jednopodlažné trojpriestorové domy na pôdoryse obdĺžnika so sedlovými strechami s podlomenicou alebo dvojdomy s polovalbovými strechami, najmä z prvej polovice 20. storočia. Pamiatkovo chránené sú objekty č. 289, 290, 300, 349, 350 a 351.

Súbor:Jakubany S1(6).jpg|Chrám sv. Petra a Pavla
Súbor:Jakubany S1 (4).jpg
Súbor:Jakubani Kirche.JPG
Súbor:Jakubany S1.jpg|Ľudové domy č. 349 a 350


## Osobnosti obce
### Rodáci
* Maria Gulovichová Liuová (* 1921 - † 2009), učiteľka, ktorá sa zúčastnila na podzemnom hnutí odporu počas druhej svetovej vojny. Bola vyznamenaná Bronzovou hviezdou za hrdinskú a odvážnu službu.

## Referencie

## Iné projekty

## Externé odkazy
* 


Kategória:Obce okresu Stará Ľubovňa
Jarabina (okres Stará Ľubovňa)

**Jarabina** (, maďarsky Jarembina alebo Berkenyéd, poľsky Jarzembina, nemecky Girm) je obec na Slovensku v  okrese Stará Ľubovňa. V obci žije prevažne obyvateľstvo Rusínskej národnosti.

## Dejiny
Obec sa prvýkrát spomína ako *Giermp* v listine Viliama Drugeta 20. júla 1329, ktorou potvrdzuje, že šoltýs Matej, syn Gonchola, kúpil šoltýstvo od predchádzajúceho šoltýsa Hencha. V roku 1342 sa spomína ako *Yerubina* a v roku 1360 ako *Sombach*. V roku 1364 sa osada spomína pri udelení mestských výsad Ľubovni.

V roku 1408 kráľ Žigmund daroval hradné panstvo Ľubovňa Imrichovi Perénimu, v majetku ktorého sa uvádza aj Jarabina ako *Gyrem alio nomine Zumbach* (Gyrem známy aj ako Zumbach). V rokoch 1412 až 1769 bola Jarabina ako súčasť Ľubovnianskeho panstva v Poľskom zálohu. Hoci podľa zmluvy mohol poľský panovník spravovať zálohované územie vlastným správnym aparátom, región i naďalej ostal súčasťou Uhorska.

Rusíni sa tu usadili asi začiatkom 16. storočia na základe Valašského práva. V roku 1564 mala dedina 13 roľníckych usadlostí a 5 chovných domácností.

V roku 1758 mala dedina 125 sedliakov a 15 želiarov. V 18. storočí boli obyvatelia väčšinou poľnohospodári a drotári. Obec Jarabina bola jedným z hlavných centier spišského drotárstva.

V roku 1873 došlo ku epidémii cholery, ktorá mala 205 obetí. Podľa Eleka Fényesa v roku 1851 je Jarembina rusínsko-nemecká dedina v Spišskej župe, situovaná v údolí Ľubovnianskeho panstva. Pestuje sa tu jačmeň, ovos, zemiaky, šošovica, kapusta a mrkva. 1400 obyvateľov je gréckokatolíckeho vyznania a 50 obyvateľov rímskokatolíckeho. Obyvatelia sú väčšinou drotári.

V roku 1910 to žilo 1155 obyvateľov, väčšinou Rusínov.

## Kultúra a zaujímavosti
### Pamiatky
* Gréckokatolícky Chrám narodenia presvätej Bohorodičky, jednoloďová barokovo-klasicistická stavba s polkruhovým ukončením presbytéria a vežou tvoiacou súčasť jej hmoty, z rokov 1803-1809. Obnovou prešiel v rokoch 1894-1895 a neskôr v rokoch 1931 a 1937. V rokoch 1950-1995 patril Pravoslávnej cirkvi. Interiér je zaklenutý pruskými klenbami. Nachádza sa tu trojetážový ikonostas s ikonami od sabinovského maliara I. Krausa z doby vzniku chrámu. Bočný oltár s obrazom Kristus na Olivovej hore je zo začiatku 19. storočia. Klasicistická kazateľnica pochádza z doby vzniku chrámu, na parapete sú obrazy evanjelistov. Fasády chrámu sú hladké s polkruhovo ukončenými oknami s podseknutím. Priečelie je konvexne prehnuté, veža je členená pilastrami a ukončená korunnou rímsou s terčíkom s hodinami a barokovou helmicou s laternou.

* Zrubový dom č. 180, jednopodlažná ľudová stavba na pôdoryse obdĺžnika so sedlovou strechou s presahom.

Súbor:Jarabina GL1.3.jpg|Chrám narodenia presvätej Bohorodičky


## Osobnosti obce
### Rodáci
* Michal Strank (* 1919 - † 1945), príslušník námornej pechoty USA, zachytený na fotografii pri vztyčovania vlajky na Iwo Jime

## Referencie

## Iné projekty

## Externé odkazy
* 
* Jarabinsky prielom


Kategória:Obce okresu Stará Ľubovňa
Kategória:Rusínske obce okresu Stará Ľubovňa
Kamienka

**Kamienka** môže byť:

* obec v okrese Humenné, pozri Kamienka (okres Humenné)
* obec v okrese Stará Ľubovňa, pozri Kamienka (okres Stará Ľubovňa)
* potok v okrese Stará Ľubovňa, pozri Kamienka (potok)
Zbehňov

**Zbehňov** je obec na Slovensku v okrese Trebišov.

## Polohopis
Zbehňov leží pri východnom úpätí Slanských vrchov, v nadmorskej výške okolo . Do katastrálneho územia obce spadá aj časť vodnej nádrže Sečovce.

## Dejiny
Okolo roku 1290 vlastnil zbehňovský majetok šľachtic Konrád a jeho synovia Matej, Buda a Konrád.

## Symboly obce
K obecným symbolom patrí erb, vlajka a pečať. Erb a vlajka boli navrhnuté Jánom Ferkom a Jurajom Žadanským, prijaté 5. júla 2001 a registrované v Heraldickom registri Slovenskej republiky pod signatúrou Z-80/2001.

Erb zobrazuje cirkevný motív pripomínajúci architektúru miestneho gréckokatolíckeho chrámu, pričom doplňujúce figúry charakterizujú poľnohospodárske okolie a prevažujúce stromy (lipy) v obci. V zelenom štíte na zlatej oblej pažiti strieborné priečelie kostola, sprevádzané hore po bokoch sprava zlatým bezostým trojklasom, vľavo zlatou päťlistou rozkvitnutou lipovou ratolesťou.

Vlajka pozostáva zo štyroch pozdĺžnych pruhov v pomere 1:2:1:2 vo farbách zelenej, bielej, zelenej a žltej. Vlajka má pomer strán 2:3 a je ukončená tromi cípmi siahajúcimi do tretiny jej hĺbky.

Pečať je okrúhla, uprostred s obecným symbolom a kruhopisom OBEC ZBEHŇOV.

## Kultúra a zaujímavosti
### Pamiatky
* Gréckokatolícky kostol apoštolov Petra a Pavla, jednoloďová eklektická stavba s prvkami neorománskeho štýlu s polygonálnym ukončením presbytéria a mierne predstavanou vežou z roku 1906. Počas druhej svetovej vojny bol poškodený. V roku 1969 prešiel obnovou. Fasády kostola sú členené dekoratívnymi opornými piliermi, polkruhovo ukončenými so suprafenestrami a oblúčkovým vlysom. Veža má nárožné skosenia a trojuholníkovú korunnú rímsu, ukončená je barokovou helmicou. 

## Ocenenia

## Referencie

## Iné projekty

## Externé odkazy
* 


Kategória:Obce okresu Trebišov
Kategória:Obce vypálené počas druhej svetovej vojny na Slovensku
Zatín

**Zatín** je obec na Slovensku v okrese Trebišov.

## Kultúra a zaujímavosti
### Pamiatky
* Rímskokatolícky kostol sv. Štefana, jednoloďová pôvodne gotická stavba s polygonálnym ukončením presbytéria a predstavanou vežou zo 14. storočia. Renesančne bol upravovaný v 16. storočí. V roku 1877 bol neoklasicisticky upravovaný, obnovou prešiel v roku 1937 po požiari z roku 1898. Fasády kostola sú členené opornými piliermi a segmentovo ukončenými oknami. Veža je ukončená korunnou rímsou s terčíkom a zvonovitou helmicou. 

## Partnerské obce
* Helvécia, Maďarsko

## Referencie

## Iné projekty

## Externé odkazy
* 


Kategória:Obce okresu Trebišov
Vojka

**Vojka** je obec na Slovensku v okrese Trebišov.

## Kultúra a zaujímavosti
### Pamiatky
* Klasicistický kaštieľ, dvojpodlažná bloková stavba z roku 1791. Stojí na mieste renesančnej stavby z roku 1523, ktorá bola využitá v hmote prízemia. Po roku 1946 prešiel necitlivými úpravami, kedy stratil časť svojich pamiatkových hodnôt. Na prízemí sa nachádza miestnosť s renesančnou lunetovou klenbou. V niektorých miestnostiach prvého poschodia sa nachádzajú pruské klenby. Priečelie kaštieľa je ukončené trojuholníkovým štítom s tympanónom, fasády sú po povojnových úpravách hladké. Na ose štítu sa nachádza trojosový balkón nesený kariatídami. V súčasnosti tu sídli obecný úrad. Južne od kaštieľa sa dochovala pôvodná dvojpodlažná hospodárska budova s termálnymi oknami. 

* Rímskokatolícky kostol Nanebovstúpenia Pána, jednoloďová klasicistická stavba s polkruhovým ukončením presbytéria a mierne predstavanou vežou z rokov 17991801. Obnovou prešiel po druhej svetovej vojne. Interiér je zaklenutý pruskými klenbami. Nachádza sa tu oltár s iluzívnou architektúrou z doby vzniku kostola. Z tohto obdobia pochádza aj kazateľnica, krstiteľnica a empírový organ. Fasády kostola sú hladké so segmentovo ukončenými oknami so šambránami. Veža vystupuje z priečelia členeného pilastrami vo forme rizalitu. Ukončená je korunnou rímsou s terčíkom a zvonovitou helmicou.

## Galéria

Súbor:Véke08.JPG|Kaštieľ
Súbor:Véke04.JPG|Hospodárska budova kaštieľa
Súbor:Véke12.JPG|Kostol Nanebovstúpenia Pána
Súbor:Véke10.JPG|Kostol z bočnej strany
Súbor:Véke13.JPG|Pohľad na vstup do kostola


## Referencie

## Iné projekty

## Externé odkazy
* Oficiálna stránka obce


Kategória:Obce okresu Trebišov
Kamienka (okres Stará Ľubovňa)

**Kamienka** () je obec na Slovensku v okrese Stará Ľubovňa.

## Polohopis
Nachádza sa 9 km od Starej Ľubovne. Väčšina obyvateľov hovorí rusínskym jazykom. 

## Kultúra a zaujímavosti
### Pamiatky
* Gréckokatolícky Chrám sv. Petra a Pavla, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty, z roku 1790. Bol vyprojektovaný stavebnou kanceláriou Uhorskej komory. Obnovou prešiel v rokoch 1823 a 1850. Poškodený bol počas druhej svetovej vojny. Interiér je zaklenutý pruskými klenbami, zariadenie je novodobé. Fasády sú členené dekoratívnymi opornými piliermi a segmentovo ukončenými oknami. Veža je ukončená korunnou rímsou s terčíkom s hodinami a zvonovitou helmicou s laternou.

* Kaplnka zosnutia presvätej Bohorodičky, jednoloďová baroková stavba s pravouhlým záverom a predstavanou vežou, z roku 1760. Prefasádovaná bola na začiatku 19. storočia. Presbytérium je zaklenuté lomenou klenbou s lunetami, loď je zaklenutá pruskými klenbami. Fasády sú hladké s polkruhovo ukončenými oknami. Veža je ukončená zvonovitou helmicou.

* Prícestná kaplnka, jednoloďová barokovo-klasicistická stavba s pravouhlým záverom, bez veže, z konca 18. storočia. Interiér je zaklenutý valenou klenbou. Priečelie je ukončené polkruhovým štítom, fasády sú hladké.

Súbor:Kamienka GL1.jpg|Chrám sv. Petra a Pavla
Súbor:Kamienka 17 Slovakia6.jpg


### Kultúra
V obci pôsobí Folklórna skupina Barvinok, pod hlavičkou ktorej sa pravidelne uskutočňuje festival folklóru Rusínov Barvínkova Kamienka, ktorý patrí k významným folklórnym festivalom na Slovensku.

## Školstvo
ZŠ oslávila v roku 2026 celkovo 75. výročie svojej existencie.

## Referencie

## Pozri aj
* Zoznam kultúrnych pamiatok v obci

## Iné projekty

## Externé odkazy
* 


Kategória:Obce okresu Stará Ľubovňa
Kategória:Rusínske obce okresu Stará Ľubovňa
Viničky

**Viničky** () sú obec na Slovensku v okrese Trebišov.

## Polohopis
Obec sa rozprestiera pod južnými svahmi Zemplínskych vrchov východoslovenskej nížiny. Leží v nadmorskej výške  a je charakteristická úrodnou pôdou.

## Dejiny
Archeologické priekumy potvrdili osídlenie obce v 5. - 3. tisícročí pred Kr. Prvá písomná zmienka z roku 1273 je o obci pod názvom *Zeuleus*. Súčasný názov Viničky dostala obec až v roku 1948 (maď. Szőlőske). Už v minulosti sa väčšina obyvateľov živila vinohradníctvom. V roku 1865 mali Viničky 97 ha vinohradov, no v roku 1873 už len 94,4 ha.

## Kultúra a zaujímavosti
### Pamiatky
* Rímskokatolícka kaplnka sv. Jozefa, jednoloďová neskorobaroková stavba s polygonálnym záverom a malou strešnou vežou z konca 18. storočia. Klasicistickými úpravami prešla v roku 1860 a v 20. rokoch 20. storočia. Fasády kaplnky sú členené pilastrami a segmentovo ukončenými oknami so šambránami. Drevená strešná veža má nárožné skosenia, ukončená je ihlancovou helmicou. 

* Andrášiovská kúria, dvojpodlažná eklektická stavba na pôdoryse písmena L so sedlovou strechou pravdepodobne z konca 19. storočia. Po druhej svetovej vojne tu sídlila škola. Okná majú dekoratívne vyrezávané šambrány. Pretiahnutú strechu s drevenými podhľadmi lemujú vyrezávané konzoly. Okolo kúrie sa nachádza historický park s kaplnkou sv. Jozefa.

* Reformovaný kostol, jednoloďová klasicistická stavba so segmentovým záverom a predstavanou vežou z roku 1839. Fasády kostola májú nárožné zaoblenia a polkruhovo ukončené okná so šambránami. Veža je členená lizénovými rámami a ukončená ihlancovou helmicou. 

* Rímskokatolícka zvonica, murovaná ľudová stavba na pôdoryse štvorca so zvonovitou helmicou s laternou. Fasády zvonice sú hladké s polkruhovo ukončenými rezonančnými otvormi a párom ník. 

## Referencie

## Iné projekty

## Externé odkazy
* Oficiálna stránka obce


Kategória:Obce okresu Trebišov
Veľké Trakany

**Veľké Trakany** (v minulosti *Veľký Tarkan*, ) sú obec na Slovensku v okrese Trebišov.

## Symboly obce
Podľa Heraldického registra  má obec tieto symboly prijaté 10. mája 2007. Na erbe je motív holuba podľa odtlačku pečatidla z roku 1787.

### Erb
V červenom štíte v zelenej pažiti stojaci strieborný holub v zlatej zbroji, v zobáku so zlatou trojlistou vetvičkou.

### Vlajka
Vlajka má podobu siedmich pozdĺžnych pruhov červeného, žltého, zeleného, červeného, zeleného, bieleho, červeného. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Kultúra a zaujímavosti
### Pamiatky
* Soľný úrad, dvojpodlažná bloková klasicistická stavba s manzardovou strechou z konca 18. storočia. Nachádza sa pri mŕtvom ramene Tisy, odtiaľto sa rozvážala soľ z východných Karpát. V objekte sa po obnove nachádza múzeum. Fasády budovy majú v parteri horizontálne pásovanie, poschodie je členené pilastrami. 

* Rímskokatolícky kostol Narodenia Panny Márie, jednoloďová neogotická stavba s polygonálnym ukončením presbytéria a predstavanou vežou z roku 1894. Stojí na mieste staršieho renesančného kaštieľa z roku 1550, z ktorého bol použitý materiál pri stavbe kostola. Súčasťou kostola je bočná východne orientovaná kaplnka, gotická stavba s polygonálnym záverom, ktorá tvorila súčasť pôvodného kaštieľa. Súčasťou kaplnky je západný polkruhový portál a kamenný renesančný reliéf. V kostole sa nachádza barokový oltár zo začiatku 18. storočia s obrazom Zvestovanie Panne Márii od L. Brücknera z roku 1895. Kazateľnica je neobaroková z druhej polovice 19. storočia. Fasády kostola sú členené opornými piliermi a polkruhovo ukončenými oknami so šambránami. Portál v podvezí je riešený ako ústupkový s vimperkom s motívom štvorlístka. Veža je v spondnej časti štvorcová v hornej s osemuholníkovým pôdorysom, ukončená je ihlancovou helmicou. 

* Evanjelický kostol, jednoloďová neoklasicistická stavba s polkruhovým ukončením presbytéria a vežou tvoriacou súčasť jej hmoty z roku 1934. Fasády kostola sú členené lizénami a modernistickými obdĺžnikovými oknami. Asymetricky umiestnená veža vyrastá zo štítového priečelia vo forme rizalitu, ukončená je atypickou stupňovitou nadstavbou a ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Trebišov
Veľký Kamenec

**Veľký Kamenec** (v minulosti *Veľký Kevežd*, *Welká Keweschda*, )  je obec na Slovensku v okrese Trebišov.

## Symboly obce
Podľa Heraldického registra  má obec tieto symboly prijaté 7. februára 2007. Na erbe je motív vinohradníctva podľa odtlačku pečatidla z roku 1780.

### Erb
V červenom štíte strieborný striebrolistý vinič s koreňmi, na každej strane s jedným zlatým strapcom hrozna; v päte štítu sedem strieborných skál.

### Vlajka
Vlajka má podobu troch pozdĺžnych pruhov červeného, žltého, bieleho v pomere 3:1:3. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Kultúra a zaujímavosti
### Pamiatky
* Hrad Veľký Kamenec, zrúcanina stredovekého hradu pôvodne z 13. storočia. Hrad je situovaný na vyvýšenine uprostred obce. Vznikol v období po mongolskom vpáde do Uhorska. Prvá písomná zmienka o hrade pochádza z roku 1323. Hrad patril šľachtickým rodinám Šóošovcov, pánov z Pavloviec, neskôr Jánovi Jiskrovi z Brandýsa, ktorý z hradu organizoval lúpežné výpravy. Od neho ho dobylo vojsko Mateja Korvína v roku 1459. Posleným majiteľom hradu bol Juraj Šóoš, ktorý sa zapojil do Vešeléniho sprisahania. V roku 1673 od vzbúreného šľachtica hrad dobylo cisárske vojsko, ktoré ho následne zbúralo. Hrad už nebol obnovený. Z hradu sa najlepšie dochovala renesančná päťboká bašta so strieľňami na troch podlažiach zo 16. storočia, ktorá bola upravovaná v 17. storočí. 

Súbor:Nagykövesdivár2.jpg|Hrad Veľký Kamenec
Súbor:Nagykövesd24.JPG
Súbor:Nagykövesd26.JPG
Súbor:Nagykövesdivár.jpg
Súbor:Nagykövesdivár4.jpg

* Klasicistický kaštieľ, dvojpodlažná trojtraktová stavba na pôdoryse obdĺžnika so stredným rizalitom a valbovou strechou zo začiatku 19. storočia. Úpravami prešiel po roku 1946. Stredný rizalit je ukončený trojuholníkovým štítom. Kaštieľ má v súčasnosti fasády členené oknami so šambránami s nadokennými reliéfnymi oblúkmi.  

* Rímskokatolícky kostol sv. Jozefa, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty z rokov 1801-1814. Úpravami prešiel v rokoch 1871 a 1911. Interiér je zaklenutý pruskými klenbami. V interiéri sa nachádza oltár z doby výstavby kostola doplnený iluzívnou maľbou. Z tohto obdobia pochádza aj kazateľnica. Ďalším prvkom interiéru je voľný barokový obraz sv. Pavla zo začiatku 18. storočia. Priečelie kostola je šlenené pilastrami, ostatné fasády lizénami. Veža je ukončená korunnou rímsou s terčíkom a zvonovitou helmicou s laternou. 

* Reformovaný kostol, jednoduchá jednoloďová stavba s polkruhovým záverom a vežou tvoriacou súčasť jej hmoty z roku 1887. Stojí na mieste staršej tolerančnej modlitebne z roku 1788. Kostol má hladké fasády s polkruhovo ukončenými oknami. Veža má nárožné skosenia, ukončená je ihlancovou helmicou. 

Nagykövesd17.JPG|Kaštieľ
Nagykövesd18.JPG|Kostol sv. Jozefa
Veľký Kamenec - temple - panoramio.jpg
Nagykövesd13.JPG|Reformovaný kostol
Nagykövesd12.JPG


## Referencie

## Iné projekty

## Externé odkazy
* 


Kategória:Obce okresu Trebišov
Veľká Tŕňa

**Veľká Tŕňa** je obec na Slovensku v okrese Trebišov vzdialená od okresného mesta asi 25 km. 

## Polohopis
Obec sa nachádza v srdci vinohradníckeho regiónu Tokaj asi 4 km od slovensko-maďarskej štátnej hranice a asi 7 km od hraničného priechodu Slovenské Nové MestoNové mesto pod Šiatrom.

## Dejiny
14. júla 1964 bola obec zlúčená s obcou Malá Tŕňa a vytvorila obec Tŕňa. Obec sa opäť osamostatnila v roku 1990.

## Kultúra a zaujímavosti
### Pamiatky
* Reformovaný kostol, jednoloďová románska stavba s polygonálnym záverom a vežou tvoriacou súčasť jej hmoty z druhej štvrtiny 13. storočia. Nachádza sa na vyvýšenej polohe na okraji obce. Najstaršia románska časť kostola je postavená z tenkých tehál. Pôvodnú apsidu zbúrali v 15. storočí a nahradli ju gotickým presbytériom. Z tejto etaby sa dochovalo gotické okno s lomeným oblúkom a kružbou na južnej stene lode. Od reformácie patrí kostol reformovaným veriacim. V roku 1936 prešiel poslednou prestavbou, kedy bolo zbúrané gotické polygonálne presbytérium a nahradené novostavbou. V rokoch 2003-2004 tu prebehol archeologický výskum a následná obnova románskej časti stavby. V interiéri sa nachádza asi najlepsie zachovaná románska empora na Slovensku. Skladá sa z troch arkádových oblúkov podopretých valcovými stĺpmi. Zaklenutá je valenou klenbou. V lodi boli objavené zvyšky výmaľby. Vzácna románska maľba z obdobia po polovici 13. storočia sa dochovala v exteriéri, v tympanóne zamurovanéo južného portálu. Zobrazuje polfigúru Panny Márie s dieťaťom a anjelmi. Fasáda kostola je plejádou typických románskych prvkov. Je členená lizénami a pílovitým vlysom v podstreší. Dochovali sa tu úzke románske okná s oblúkovým záklenkom. Na veži sa nachádzajú románske zdvojené okná, bifóriá, v dvocha radoch. Členená je taktiež lizénami a ukončená pílovitým vlysom a ilancovou helmicou.

* Gréckokatolícky kostol Najsvätejšej Trojice, jednoloďová klasicistická stavba s polygonálnym ukončením presbytéria a predstavanou vežou zo začiatku 19. storočia. V roku 1899 bol rozšírený predstavaním lode západným smerom. Interiér je zaklenutý plytkou valenou klenbou. V interiéri sa nachádza hlavný oltár a bočné oltáre z obdobia vzniku stavby. Fasády kostola sú hladké so segmentovo ukončenými oknami. Veža je členená lizénovými rámami a ukončená korunnou rímsou s terčíkom a barokovou helmicou.


Nagytoronya01.JPG|Kostol Najsvätejšej Trojice
Nagytoronya11.JPG


## Referencie

## Iné projekty

## Externé odkazy
* 


Kategória:Obce okresu Trebišov
Kremná

**Kremná** je obec na Slovensku v okrese Stará Ľubovňa.

## Kultúra a zaujímavosti
### Pamiatky
* Gréckokatolícky Chrám ochrany presvätej Bohorodičky, jednoloďová barokovo-klasicistická stavba s polkruhovým ukončením presbytéria a predstavanou vežou, z rokov 1787-1788. Obnovou prešiel v roku 1933. Interiér je zaklenutý valenou klenbou s lunetami. Zariadenie s ikonostasom pochádza z roku 1933. Fasády sú hladké so segmentovo ukončenými oknami. Veža je ukončená korunnou rímsou s terčíkmi a barokovou helmicou. 

* Ľudový dom č. 10, jednotraktová po úprave dvojpodlažná zrubová stavba na pôdoryse obdĺžnika, z prvej polovice 20. storočia. Objekt je založený na murovanom základe so vstupom do pivnice. Fasády sú zdôraznené kontrastnými bielymi oknami, strecha je pokrytá šindľom.

Súbor:Kremná 2 GL2.jpg|Chrám ochrany presvätej Bohorodičky
Súbor:Kremná a1.jpg


## Referencie

## Iné projekty

## Externé odkazy
* 


Kategória:Obce okresu Stará Ľubovňa
Kyjov (okres Stará Ľubovňa)

**Kyjov** je obec na Východnom Slovensku v okrese Stará Ľubovňa.

## Kultúra a zaujímavosti
### Pamiatky
* Gréckokatolícky chrám narodenia presvätej Bohorodičky, jednoloďová neobaroková stavba s pravouhlým ukončením presbytéria a mierne predstavanou vežou, z roku 1868. Interiér je zaklenutý pruskými klenbami. V interiéri sa nachádza ikonostas zo začiatku 20. storočia. Fasády sú hladké s polkruhovo ukončenými oknami. Veža je členená pilastrami a ukončená korunnou rímsou s terčíkom a barokovou helmicou s laternou. 

* Prícestná kaplnka, jednopriestorová ľudová stavba s malou strešnou vežou, z roku 1905. Priečeliu dominuje segmentovo ukončený portál s párom pilastrov. Veža je ukončená šindľovou cibuľou s kovaným krížom na mieste zvonovitej helmice. 

## Referencie

## Iné projekty

## Externé odkazy
* 


Kategória:Obce okresu Stará Ľubovňa
Kategória:Rusínske obce okresu Stará Ľubovňa
Strážne

**Strážne** je obec na Slovensku v okrese Trebišov.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polygonálnym záverom a predstavanou vežou z roku 1803. Obnovený bol v roku 1935. Interiér je plochostropý. Nachádzajú sa tu dve protiľahlé drevené empory, organ z roku 1904 a kazateľnica z doby vzniku kostola umiestnená uprostred dlhšej strany pôdorysu. Fasády kostola sú členené lizénami. Veža má nárožné skosenia, ukončená je korunnou rímsou s terčíkom s hodinami a zvonovitou helmicou s laternou s vročením 1935.


Súbor:Őrös07.JPG|Reformovaný kostol 
Súbor:Őrös08.JPG|Interiér kostola
Súbor:Őrös10.JPG


## Referencie

## Iné projekty

## Externé odkazy
* 


Kategória:Obce okresu Trebišov
Svätuše

**Svätuše** (19601990 *Plešany*, ) sú obec na Slovensku v okrese Trebišov. Najvýznamenšou pamiatkou je pôvodne románsky emporový reformovaný kostol zo začiatku 13. storočia.

## Kultúra a zaujímavosti
### Pamiatky
* Reformovaný kostol, dvojloďová románska stavba s polygonálnym záverom a vežou tvoriacou súčasť jej hmoty zo začiatku 13. storočia. Pôvodné patrocínium kostola bolo pravdepodobne Všetkých svätých. Nachádza sa na vyvýšenine na západnom okraji obce. Pôvodná tehlová románska stavba s apsidou bola v druhej polovici 15. storočia zásadne prestavaná v duchu gotiky. Vzniklo nové polygonálne presbytérium a loď bola rozšírená na východ a juh. Z pôvodnej stavby sa dochovala časť lode s emporou a veža. V roku 1794 bol interiér barokovo upravovaný, loď bola doplnená o maľovaný kazetový strop a parapet empory. V roku 1907 bol kostol rozšírený o severnú loď. Kostol prešiel obnovou v roku 1909 a 1967, v súčasnosti prebieha taktiež jeho postupná obnova. Gotická časť kostola je členená opornámi piliermi a oknami s lomeným oblúkom a kružbou. Na južnej fasáde je neskorogotický portál s motívom oslieho chrbta. V podveží na západnej strane kostola sa nachádza hlavný portál. Ide o románsky ústupkový portál s vloženými stĺpmi dekorovanými jazykovými listami s motívom palmety a bobulami s volutami. Veža je dekorovaná lizénami a horizontálne oblúčkovým vlysom a zuborezom v troch úrovniach. Nachádzajú sa tu tri úrovne románskych združených okien, bifórií a trifórií. Ukončená je šindľovou ihlancovou helmicou. 
 
Bodrogszentes26.JPG|Reformovaný kostol
Bodrogszentes25.JPG|Románsky portál 
Bodrogszentes20.JPG|Gotické presbytérium
Bodrogszentes21.JPG|Empora
Bodrogszentes23.JPG|Pamätná tabuľa na empore


## Referencie

## Iné projekty

## Externé odkazy
* 
* Apsida.sk- profil románskeho kostola


Kategória:Obce okresu Trebišov
Stanča

**Stanča** je obec na Slovensku v okrese Trebišov.

## Kultúra a zaujímavosti
### Pamiatky
* Gréckokatolícky kostol sv. Michala archanjela, jednoloďová barokovo-klasicistická stavba so segmentovým ukončením presbytéria a mierne predstavanou vežou z roku 1789. Obnovou prešiel v roku 1913. Interiér je zaklenutý pruskými klenbami. V interiéri sa nachádza rokokový ikonostas a kazateľnica s obrazmi Samaritánky a Rozsievača z doby vzniku kostola. Súčasťou zariadenia je aj voľný obraz Panny Márie od J. Révésza z roku 1872. Fasády kostola sú členené lizénami a polkruhovo ukončenými oknami. Veža je členená pilastrami a ukončená korunnou rímsou s terčíkom a barokovou helmicou.

## Referencie

## Iné projekty

## Externé odkazy
* 


Kategória:Obce okresu Trebišov
Somotor

**Somotor** ( je obec na Slovensku v Košickom kraji v okrese Trebišov.

## Polohopis
Obec sa nachádza na Východoslovenskej nížine vzdialená asi osem kilometrov vzdušnou čiarou od štátnej hranice s Maďarskom. Najbližšou obcou je Streda nad Bodrogom, ktorá leží približne päť kilometrov na juhozápad.

### Ulice
V Somotore sa nachádza desať ulíc: Agátová, Gaštanová,Lipová, Hlavná, Nová, Novoviešťanská, Obchodná, Podbodrožská, Staničná a Vinohradská.

## Dejiny
Prvá písomná zmienka o obci pochádza z roku 1319 (rok 1263 pochádza z falošne datovanej listiny). V ďalších rokoch došlo k drobnej zmene názvu na *Zomothar*, ktorý sa uvádza v roku 1358. V nasledujúcich storočiach dochádzalo len k drobným obmenám obecného názvu - v roku 1773 sa udáva názov *Szomothor*, v 1786 *Somothor* a v roku 1808 sa ustaľuje na podobe *Szomotor*. V uhorskom geografickom lexikóne z roku 1851 sa obec spomína ako prevažne maďarská s 380 obyvateľmi. Štatistika z roku 1910 vykazovala v Somotore 640 obyvateľov, z toho bolo 633 Maďarov, 4 Rómovia a 3 Nemci.

Obed odvádzala dane z: v roku 1567 6 port, 1582 3,5, 1610 1,5 a 1635 0,75 porty.

Po prvej svetovej vojne pripadla obec na základe Trianonskej mierovej zmluvy Česko-Slovenskej republike. V medzivojnovom období sa používal poslovenčený názov *Somotor* i pôvodný maďarský *Szomotor*. V novembri 1938 po Viedenskej arbitráži pripadla obec Maďarsku, no po druhej svetovej vojne bola opätovne pričlenená k ČSR. Od roku 1948 sa v oficiálnej podobe používa už len slovenský názov Somotor. 

V roku 1943 bola k obci pripojená dovtedy samostatná obec Véč (). Podobná situácia nastala aj v roku 1964, keď k Somotoru pričlenili Novú Viesku pri Bodrogu (pôvodne *Malý Újlak*, ).

## Obyvateľstvo

## Kultúra a zaujímavosti
### Pamiatky
* Reformovaný kostol, jednoloďová klasicistická stavba so segmentovým záverom a predstavanou vežou z roku 1801. V interiéri sa nachádza rovný drevený strop a empora. Zariadenie kostola pochádza zo začiatku 20. storočia. Fasády kostola sú členené segmentovo ukončenými oknami so šambránami. Priečelie je členené nárožným zaoblením a kordónovou rímsou. Nad portálom je umiestnená nápisová tabuľa s vročením pripomínajúca postavenie kostola. Veža je ukončená zvonovitou helmicou.


Szomotor12.JPG|Reformovaný kostol
Szomotor14.JPG|Nápisová tabuľa nad portálom


## Referencie

## Iné projekty

## Externé odkazy
* 


Kategória:Obce okresu Trebišov
Lacková (okres Stará Ľubovňa)

**Lacková** je obec na Slovensku v okrese Stará Ľubovňa.

V 15. storočí bola Lacková, spolu s 13 inými spišskými miestami poľským (spišským) zálohom. Uhorský kráľ Žigmund Luxemburský poskytol tieto obce poľskému kráľovi Vladislavovi II. Jageovskému v roku 1412 ako forma ručenia za splatenie finančnej pôžičky. Neskôr sa obyvatelia z tejto obce, spolu s obyvateľmi z obcí Forbasy a Lesnica spolupodieľali na doplnení obyvateľstva miesta Hniezdne.  

Goralský element obce sa udržal až dodnes. V súčasnosti goralské nárečie ovláda 80% obyvateľstva, medzi deťmi je to 50%.

## Kultúra a zaujímavosti
### Pamiatky
* Rímskokatolícky Kostol božského srdca Ježišovho, jednoloďová neorománska stavba s prvkami secesie s polygonálnym ukončením presbytéria a asymetricky umiestnenou predstavanou vežou, z roku 1908. Autorom stavby je architekt Ján Bobula ml. Zariadenie kostola pochádza z doby jeho vzniku. Fasády sú členené polkruhovo ukončenými oknami s hlbokým záklenkom, sokel a oporné piliere sú z kyklopského muriva. Nárožia majú bosáže, portál je riešený ako ústupkový neorománsky. Veža je ukončená trojitým neorománskym oknom, štítkovou atikou s chŕličmi a ihlancovou helmicou.

* Súbor ľudových domov, jednopodlažné stavby z kameňa, alebo zruby so sedlovými strechami s doštením a podlomenicou.

Súbor:Lacková 3MS5 (2).jpg|Kostol božského srdca Ježišovho
Súbor:Lacková (15).jpg


## Referencie

## Iné projekty

## Externé odkazy
* 


Kategória:Obce okresu Stará Ľubovňa
Kategória:Goralské obce na Slovensku
Slovenské Nové Mesto

**Slovenské Nové Mesto** je obec na Slovensku v okrese Trebišov. 

## Dejiny
Do roku 1918 a v rokoch 1938 až 1945 bola obec súčasťou uhorského mesta Nové Mesto pod Šiatrom (Sátoraljaújhely).

Na mieste terajšej obce existovala usadlosť "Sátor-alja" (Pod-stanom) od 10. storočia. Po zničení Tatármi v 13. storočí sa obec znova vybudovala. Po dohode obyvateľov sa pôvodný názov obce rozšíril na Nové Mesto pod Šiatrom. Štatút mesta získala v roku 1261 za kráľa Bela IV.

Po Trianonskej zmluve bolo mesto rozdelené na dve časti hranicou vedúcou cez rieku Roňava. Menšia východná časť mesta, ako aj železničné trate a železničná stanica boli trianonskou komisiou pričlenené do novovznikajúceho Česko-Slovenska. Po roku 1918 novovzniknutá časť dostala názov Slovenské Nové Mesto. V rokoch 1938 až 1945 počas maďarskej okupácie južného Slovenska bolo mesto opäť spojené ako Sátoraljaújhely. Po roku 1945 bolo mesto opäť rozdelené do dvoch krajín.

## Symboly obce
Podľa Heraldického registra  má obec tieto symboly prijaté 21. mája 2008. Na erbe je motív symbolizujúci tokajskú vinohradnícku oblasť, okolité vrchy a zvlnené brvno rieku Roňavu.

### Erb
V striebornom štíte z vysokého modrého, strieborným zvlneným brvnom preloženého trojvršia vyrastajúci zelený srdcovitý vinič, uprostred s veľkým zeleným strapcom hrozna.

### Vlajka
Vlajka má podobu deviatich pozdĺžnych pruhov bieleho, modrého, zeleného, bieleho, modrého, zeleného, bieleho, modrého, zeleného. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Obyvateľstvo
Obec mala podľa sčítania obyvateľstva z roku 2021 1100 obyvateľov (78% slovenskej národnosti, 10,18% maďarskej národnosti, 7,82% rómskej národnosti, 0,09% rusínskej, 0,45% českej a 0,18% ukrajinskej) z toho 519 mužov a 581 žien.

## Kultúra a zaujímavosti
### Pamiatky
* Židovská synagóga, dnes rímskokatolícky kostol sv. Cyrila a Metoda, jednopodlažná neoklasicistická stavba na pôdoryse písmena T z roku 1931. Synagóga bola postavená z iniciatívy miestneho doktora Grünwalda. Po druhej svetovej vojne bola konvertovaná na kostol. Fasáde členenej lizénami s polkruhovo ukončenými oknami dominuje trojosový portikus ukončený trojuholníkovým štítom.  

## Občianska vybavenosť
Okrem kostola sv. Cyrila a Metoda sa v obci nachádza aj moderný reformovaný kostol a gréckokatolícky kostol. 

## Galéria

Slovenské Nové Mesto (Újhely) - railway station.JPG|Železničná stanica
Sátoraljaújhely - Slovenské Nové Mesto - border.JPG|Rieka Roňava tvoriaca hranicu
Sátoraljaújhely - Slovenské Nové Mesto.JPG|Hraničný priechod v obci
Satoraljaujhely border.jpg|Pohľad z obce do susedného Nového Mesta pod Šiatrom


## Referencie

## Iné projekty

## Externé odkazy
* 


Kategória:Obce okresu Trebišov
Slivník

**Slivník** (v minulosti *Silvaš*,  predtým *Ujfaluba*) je obec na Slovensku v okrese Trebišov.

## Symboly obce
Podľa Heraldického registra  má obec tieto symboly prijaté 31. októbra 2003. Na erbe je prírodný ovocinársky motív a zároveň aj hovoriaci symbol podľa odtlačku pečatidla z roku 1786.

### Erb
V striebornom štíte modrá slivka na krátkej zelenej vetvičke s dvoma zelenými sklonenými listami.

### Vlajka
Vlajka má podobu šiestich pozdĺžnych pruhov bieleho, modrého, zeleného, bieleho, modrého, zeleného. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Kultúra a zaujímavosti
### Pamiatky
* Rímskokatolícky kostol sv. Jozefa, jednoloďová neogotická stavba s polygonálnym ukončením presbytéria a predstavanou vežou z roku 1914. Stojí na mieste staršieho kostola z polovice 18. storočia. Zariadenie kostola pochádza z doby jeho výstavby. Z pôvodného kostola sa zachovali barokové obrazy Krst Krista, Madona, Ukrižovanie, Kristus na Olivovej hore a Smrť sv. Jozefa z polovice 18. storočia. Fasády sú členené opornými pilermi a oblúčkovým vlysom. Okná majú lomený oblúk. Veža je ukončená trojuholníkovými štítmi s terčíkom a ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Trebišov
Litmanová

**Litmanová** (, ) je obec na Slovensku v okrese Stará Ľubovňa.

## Kultúra a zaujímavosti
### Pamiatky
* Gréckokatolícky Chrám sv. Michala archanjela, jednoloďová baroková stavba s polygonálnym ukončením presbytéria a predstavanou vežou, z roku 1778. Úpravami prešiel v roku 1895, 1933 a 1938. Zariadenie chrámu pochádza z roku 1895. Fasády sú hladké, s elipsovo ukončenými oknami. Veža je ukončená korunnou rímsou s terčíkom a barokovou helmicou s laternou.

Súbor:Litmanova GL1.jpg|Chrám sv. Michala archanjela
Súbor:Ikonostas Litmanova 1898 foto z r 1996.jpg|Ikonostas v interiéri


### Zaujímavosti
* Hora Zvir pri Litmanovej je známa ako miesto zjavení Panny Márie a gréckokatolícke pútnické miesto.

* V blízkosti obce sa nachádza lyžiarsky areál.


Súbor:Ltmanowa GL1.2.jpg|Zvir
Súbor:Litmanova GL1.1.jpg|Pravoslávny chrám


## Partnerské obce
*  Gmina Chełmiec, Poľsko

## Referencie

## Pozri aj
* Zjavenia Panny Márie v Litmanovej

## Iné projekty

## Externé odkazy
* 
* Pútnické miesto


Kategória:Obce okresu Stará Ľubovňa
Kategória:Gréckokatolícke pútnické miesta
Kategória:Pútnické miesta na Slovensku
Sirník

**Sirník** () je obec na Slovensku v okrese Trebišov.

## Dejiny
Osídlenie v oblasti obce Sirník je známe od neolitu. Bolo tu objavené sídlisko bukovohorskej kultúry s kanelovanou keramikou, ako aj mladšie nálezy zo staršej a mladšej doby bronzovej. Nájdené boli hallštattské, laténské a slovanské sídliskové nálezy. 

Archeologické nálezy potvrdzujú, že osídlenie v dnešnom katastri obce jestvovalo od 8. storočia a patrí k najstarším slovanským sídliskám v okolí. Prvá správa o dedine sa zachovala v listine o majetkoch kláštora v Zaste, napísanej okolo r. 1067. 

V roku 1419 bola zemianskym majetkom. V roku 1557 mala 10 port. Od roku 1598 do 19. storočia boli zemepánmi Barkóczyovci a iní. V roku 1715 mala obec 10 opustených a 8 obývaných domácnosti, v roku 1787 mala 51 domov a 348 obyvateľov, v roku 1828 mala 82 domov a 628 obyvateľov. Zaoberali sa najmä chovom dobytka. Sirník bol poľnohospodárskou obcou. V rokoch 1938–1944 bola obec pripojená k Maďarsku. V súčasnosti tu žije 603 obyvateľov.

## Názov
**Vývin názvu obce**
* 1403 – *Zywrnegh*
* 1438 – *Zwrnyhegh*
* 1446 – *Zywrnyegh*
* 1773 – *Szurnyek*
* 1920 – *Sirnek* 
* 1948 – *Sirník*, maďarsky *Szürnyeg* 

## Demografia

### Sčítanie 2011

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polygonálnym záverom a predstavanou vežou z roku 1827. V interiéri sa nachádza kazateľnica umiestnená uprostred dlhšej strany lode. Fasády kostola sú členené lizénami a polkruhovo ukončenými oknami so šambránami. Veža je členená pilastrami a ukončená zvonovitou helmicou. 

## Referencie

## Iné projekty

## Externé odkazy
* 


Kategória:Obce okresu Trebišov
Radošovce

**Radošovce** môžu byť:
* obec v okrese Skalica, pozri Radošovce (okres Skalica)
* obec v okrese Trnava, pozri Radošovce (okres Trnava)
Soľnička (okres Trebišov)

**Soľnička** () je obec na Slovensku v okrese Trebišov.

## Symboly obce
Podľa Heraldického registra  má obec tieto symboly prijaté 28. apríla 2004. Na erbe je motív kvetu podľa odtlačku pečatidla z roku 1787.

### Erb
Zo spodného okraja strieborného štítu na zelených listnatých stopkách vyrastajúce tri červené zlatostredé zelenokališné a štvorlupeňové ruže.

### Vlajka
Vlajka má podobu deviatich pozdĺžnych pruhov bieleho, červeného, žltého, zeleného, bieleho, červeného, žltého, zeleného, bieleho. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Kultúra a zaujímavosti
### Pamiatky
* Dedinská zvonica, murovaná ľudová stavba na pôdoryse štvorca s drevenou nadstavbou a stanovou strechou. 

## Referencie

## Iné projekty


Kategória:Obce okresu Trebišov
Zemplínsky Branč

**Zemplínsky Branč** (predtým *Baranč* ) je obec na Slovensku v okrese Trebišov.

## Symboly obce
Podľa Heraldického registra  má obec tieto symboly prijaté 10. decembra 1997. Na erbe je motív podľa odtlačku pečatidla z 18. storočia.

### Erb
V červenom štíte na striebornej nákove stojacej na zlatej pôde na striebornom pni sediaci strieborný zlatovlasý kováč v zlatých nohaviciach, veste a čiapke, ľavicou pridržiavajúci na nákove v strieborných kliešťach zovretý kus zlatého kovu, v zdvihnutej pravici držiaci zlatú rokoväť strieborného kladiva.

### Vlajka
Vlajka má podobu siedmich pozdĺžnych pruhov červeného, žltého, červeného, bieleho, červeného, žltého, červeného v pomere 1:2:1:2:1:2:1. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

## Kultúra a zaujímavosti
### Pamiatky
* Rímskokatolícky kostol sv. Petra a Pavla, jednoloďová neskorobaroková stavba so segmentovým ukončením presbytéria a predstavanou vežou z roku 1756. Stojí na mieste staršej stavby zo 14. storočia. V interiéri sa nachádza hodnotný barokový oltár, stĺpová architektúra. Fasády kostola sú členené pilastrami a polkruhovo ukončenými oknami so šambránami. Veža je ukončená ihlancovou helmicou.  

## Referencie

## Iné projekty

## Externé odkazy
* 


Kategória:Obce okresu Trebišov
Zemplínske Jastrabie

**Zemplínske Jastrabie** je obec na Slovensku v okrese Trebišov.

## Kultúra a zaujímavosti
### Pamiatky
* Reformovaný kostol, jednoloďová románsko-gotická stavba s pravouhlým záverom, nad ktorým je postavená veža, z tretej štvrtiny 13. storočia. Pôvodné patrocínium kostola bolo Všetkých svätých. Nachádza sa v centrálnej časti obce. Stavba predstavuje klasický typ malého vidieckeho kostola tohto obdobia, je postavená z lomového kameňa. Prvá písomná zmienka o kostole je v zozname pápežských desiatkov z rokov 1332-1337. V druhej polovici 15. storočia prešiel gotickou úpravou, z ktorej pochádza okno s kružbou a lomeným oblúkom na južnej strane presbytéria. Poslednou úpravou kostol prešiel v období 18.-19. storočia, keď bola nad presbytériom vztýčená veža. V roku 2008 tu bol realizovaný umelecko-historický výskum. Loď kostola je plochostropá, presbytérium je zaklenuté valenou klenbou v tvare lomeného oblúka. V interiéri sa nachádza drevená empora a kazateľnica umiestnená asymetricky v závere pôvodného presbytéria. Fasády kostola sú členené polkruhovo ukončenými oknami a podstrešným vlysom. Veža je ukončená barokovou helmicou. 

* Gréckokatolícky Chrám Nanebovzatia Presvätej Bohorodičky, jednoloďová eklektická stavba s polkruhovým ukončením presbytéria a mierne predstavanou vežou, z roku 1928. Fasády chrámu sú členené polkruhovo ukončenými oknami s profilovanými polkruhovými suprafenestrami. Veža je v spodnej časti štvorcová, v hornej osemuholníková s neorománskym bifóriom. Ukončená je trojuholníkovými štítmi a barokovou helmicou s laternou. 

Súbor:Zemplínske Jastrabie kostol 01 03.jpg|Reformovaný kostol
Súbor:Zemplínske Jastrabie kostol 01 04.jpg|Detail veže
Súbor:Zemplínske Jastrabie kostol 01 07.jpg
Súbor:Zemplínske Jastrabie kostol 02 01.jpg|Chrám Nanebovzatia Presvätej Bohorodičky
Súbor:Zemplínske Jastrabie kostol 02 04.jpg


## Referencie

## Iné projekty

## Externé odkazy
* 
* Apsida.sk- profil stredovekého kostola


Kategória:Obce okresu Trebišov